Ture no te tikaanga tangata i roto i te Basileia 

AKAKITEANGA Kl TE KATOATOA I TE AU TIKAANGA TANGATA 

(Arikiia e akakiteia ki te katoatoa na roto i te tukuanga tika 217 A (III) a te 
Uipaanga Maata a te Taokotaianga o te au Basileia i te ra tai-ngauru o Titema 
1948) 

Akatomoanga Tuatua 

I te mea oki e, ko te maramaanga e te arikianga I te tu turanga ngateitei tiratiratu 

tumu tikai, e te tikaanga aiteite e te mutukore o te tangata katoatoa o teianei ao, 

ko te tango la o te oraanga tamanamanata kore la, te oraanga tiratiratu e te 'au, I 

roto i teianei ao, 

E i te mea oki e, ko te akangaropoinaanga e te akava'ava'aanga i te au tikaanga 

tangata, i tupu ei te au angaanga rikarika tikai tei akatupu i te riri otooto ki te 

akavangakau o te tangata tini ravarai, e ko te riro anga mai o tetai ao te ka rauka 

i te taangaanga i to ratou tikaanga i te tuatua e te irinakianga ma te 

tamanamanata kore, e te oraanga mataku kore e te ngere kore, tei akakite atea 

ia e ko te akakoroanga puapinga maata rava atu ia o te tangata ravarai, 

E, i te mea oki e, e mea puapinga rava atu kia paruru ia te tikaanga tangata e te 

mana o te ture kia kore tetai tangata kia akakeu ia ki tetai mataara ei ravenga 

openga kia akatupu i te orureau i te tamaki atu i te takinokino anga e te 

akatuika'a anga, 

E,i te mea oki e, e mea puapinga rava atu kia akamatutu ia te tupuanga o te 

pirianga taeake i rotopu i te au Basileia, 

E, i te mea oki e, kua akamou te au iti tangata o te Taokotaianga o te au Basileia, 

na roto i ta ratou papa ture tumu i to ratou irinakianga ki roto i te au tikaanga 

tumu o te tangata tatakitai, e ki roto i te turanga ngateitei tiratiratu, e te puapinga 

o te tangata; e pera katoa te au tikaanga aiteite o te tane e te vaine, e kua 

akakoro katoa ia e ratou, kia tauturu ia te tereanga ki mua o te au peu oraanga e 

te au turanga meitaki atu o te tu rangatira maata atu. 



E, i te mea oki e, kua tia te au mema Basileia ia ratou uaorai, kapiti ki te 
Taokotaianga o te au Basileia kia rauka I te akatupu i te akangateiteianga e te 
arikianga a te katoatoa, e i te akono i te au tikaanga tangata e te au tu rangatira 
tumu, 

E, i te mea oki e, e ko te mea puapinga maata rava atu, no te akatupuanga katoa 
o teia tikaanga, kia marama te katoatoa i teia au tikaanga tangata e te au tu 
rangatira, 

E no reira, te akakite atea nei te Uipaanga Maata o te taokotaianga o te au 
Basileia, e ko teia "Akakiteanga ki te Katoatoa i te au Tikaanga Tangata", kia riro 
teia ei mea tau tikai kia umuumu ia no te iti tangata katoatoa e te au Basileia 
ravarai, kia tauta te tangata e te taokotaianga tatakitai i roto i te oraanga tangata 
kapipiti na roto i te apiianga e te kimianga i te kite kia akamaata atu i te 
akangateitei i teia au tikaanga e te au tu rangatira ma te akamaara tamou tikai i 
teia Akakiteanga, e kia akapapu ia, na roto i te au ravenga akameitaki atu, i roto i 
te au Basileia, e pera katoa i rotopu i te au Basileia, kia marama ia e kia ariki ia e 
kia akono tamou ia e te katoatoa, i rotopu i te au iti tangata tukeke o te au mema 
Basileia e pera katoa i roto i te au iti tangata tukeke o te au pa enua i raro ake i ta 
ratou akatereanga. 

Atikara 1 

Kua anau rangatira ia te tangata katoatoa ma te aiteite i te au tikaanga e te tu 
ngateitei tiratiratu. Kua ki ia ratou e te mero kimi ravenga e te akavangakau e kia 
akono tetai i tetai, i roto i te vaerua piri anga taeake. 

Atikara 2 

E tikaanga to te tangata tatakitai ki te au tikaanga katoatoa e te oraanga 
tamanamanata kore ia tei akanoo ia ki roto i teia Akakiteanga, ma te kore rava 
tetai akonoanga papakitai, no te tu iti tangata, te pakiri tangata, tane e te vaine, 
te reo, akamorianga, manako akatereanga me kore tetai uaatu manako ke. 



Basileia anauanga me kore te au peu oraanga, apinga nui, tu anauanga me kore 
tetai turanga ke atu. 

E pera katoa, auraka tetai akatukeanga kia rave ia no runga i te tu akatereanga, 
mana, me kore turanga i rotopu i te Basileia o teianei ao, me kore tuanga no reira 
mai tetai tangata, noatu e na te reira Basileia e akaaere iaia uaorai, te akaaere 
tiaki anga a te au Basileia, akatere ia mei vao mai, me kore i raro ake i tetai 
akakotinga anga mana ke. 

Atikara 3 

E tikaanga to te tangata tatakitai i te ora, te tikaanga tamanamanata kore ia e te 
oraanga paruru ia. 

Atikara 4 

Auraka tetai uatu tangata kia akatuikaa ia me kore ra kia akanoo ia ki roto i te 
oraanga tavini taukore; e kia arai ia te au tu akatuikaa anga e te au tu okooko 
anga tangata. 

Atikara 5 

Auraka tetai uatu tangata kia tamamae kino ia, me kore ra, kia takinokino ia, me 
kore ra, kia akautunga ia i te tu kinokino rava, i te tu taukore i te tangata, me kore 
ra, i te tu taakama ia. 

Atikara 6 

E tikaanga to tetai uatu tangata i mua i te ture kia ariki ia tona tu tangata i te au 
ngai ravarai. 

Atikara 7 

E aiteite te katoatoa i mua i te ture, e, e tikaanga to ratou kia paruru aiteite ia e te 
ture ma te kore rava tetai pirianga papakitai. E tikaanga to te katoatoa ki te 



paruruanga aiteite mei tetai uatu pirianga papakitai tei aati i teia Akakiteanga e ki 
tetai uatu akanauru anga o taua pirianga papakitai ra. 

Atikara 8 

E tikaanga to tetai uatu tangata ki tetai paruruanga tau tikai a tetai akavaanga 
akamana ia i roto i te Basileia no tetai au angaanga tei aati i te tikaanga tumu tei 
oronga ia kia ratou e te papa ture me kore ra tetai ture. 

Atikara 9 

Auraka tetai uatu tangata kia akaapa taukore ia i raro ake i te ture, kia tapeka ia 
me kore ra akata'a ia. 

Atikara 10 

E tikaanga aiteite to te katotoa ki tetai akavaanga tau i mua i te aroaro o te 
katoatoa na tetai akavaanga akatakakeia ma te kore rava e pirianga papakitai, i 
te uriurianga akapapu i tona au tikaanga e tana au angaanga, e tetai uatu 
akaapaanga aati ture iaia. 

Atikara 1 1 

1 . E tikaanga to tetai uatu tangata ki tona tu apakore no tetai uatu 
akaapaanga aati ture e tae uatu ki te tuatau e akapapu ia'i e kua apa aia 
kia tau ki te ture i roto i tetai akavaanga i mua i te aroaro o te katoatoa tei 
akapapu i te au ravenga paruru iaia. 

2. Auraka tetai uatu tangata kia akaapa ia no tetai aatianga ture no tetai uatu 
angaanga i rave ia, me kore ra kare i rave ia, tei kore i riro ei aatianga ture 
Basileia, me kore ra, ture i rotopu i te au Basileia, i te tuatau i rave ia'i. 
Auraka katoa tetai akautunga teima'a atu kia tuku ia i tei oti i te akanoo ia i 
te tuatau i rave ia'i te aatianga ture. 



Atikara 12 

Auraka rava tetai uatu tangata kia tamanamanata taukore ia te muna o tona 
oraanga, tona kopu tangata, tona ngutuare me kore ra tana au tataanga tuatua, 
auraka katoa tetai akakinoanga i tona tu ngateitei ma tona rongo meitaki. E 
tikaanga to te katoatoa ki te paruru anga a te ture mei taua au tamanamanata 
anga me kore ra taua au akakinoanga. 

Atikara 13 

1 . E tikaanga to tetai uatu tangata i te aaere e te noo tamanamanata kore ia i 
roto i te au kena o tetai uatu Basileia. 

2. E tikaanga to tetai uatu tangata i te akaruke i tetai uatu enua, ma tona 
uaorai, e te oki ki tona enua. 

Atikara 14 

1 . E tikaanga to tetai uatu tangata kia kimi, e kia tika ia, i roto i tetai au 
Basileia, te paruru anga mei tetai takinokino anga. 

2. Auraka ra teia tikaanga kia taangaanga ia no tetai akaapaanga tei tupu 
tika mai no tetai akaapaanga aati ture i vao ake i te akatereanga kavamani 
me kore ra no tetai uatu angaanga tei patoi i te au akakoroanga e te au 
vaerua o te Taokotaianga o te au Basileia. 

Atikara 15 

1 . E tikaanga to tetai uatu tangata ki te turanga tangata no tetai Basileia. 

2. Auraka rava tetai uatu tangata kia akakore taukore ia tona turanga tangata 
Basileia e auraka katoa kia akakore ia tona tikaanga kia taui i tona turanga 
tangata Basileia. 

Atikara 16 



1 . E tikaanga to te tane e te vaine tei tae to ratou mataiti i raro ake i te ture, 
kia akaipoipo e kia akatupu i tetai puna ma te kore rava e akakotinga anga 
iti tangata, turanga tangata Basileia me kore ra irinakianga akamori. Kia 
aiteite to ratou tikaanga no te akaipoipo anga, i te tuatau noo anga 
akaipoipo, e i te tuatau tatara anga. 

2. Ka akatika ua ia tetai akaipoipo anga ki te tika papu e te tamanamanata 
kore ia a nga tangata tei anoano i te akaipoipo. 

3. Ko te puna, te tango natura o te iti tangata, e, e tikaanga tona ki te paruru 
anga a te katoatoa e a te Basileia. 

Atikara 17 

1 . E tikaanga to tetai uatu tangata kia riro ei 'atu apinga koia anake ua me 
kore ra koia e tetai ua atu. 

2. Auraka rava tetai uatu tangata kia akangere taukore ia i tana au apinga. 

Atikara 18 

E tikaanga to tetai uatu tangata kia 'anga manako, akavangakau, e te irinaki 
akamori ma te tamanamanata kore ia; tei roto i teia tikaanga te mana kia taui i 
tona irinaki anga me kore ra akamori anga, e, e mana tamanamanata kore ia 
tona kia akaari i tona irinakianga me kore ra akamorianga na roto i te apiianga, 
akonoanga, pureanga e te arikianga, koia anake ua me kore ra kapiti ki tetai atu i 
te ngai o te katoatoa, me kore ra te ngai kare no te katoatoa. 

Atikara 19 

E tikaanga to tetai uatu tangata ki tona uaorai manako e te akaari manako; tei 
roto i teia tikaanga ka rauka iaia i te mou i tetai uatu manako ma te kore e 
tamanamanata ia e te kimi, ariki e te akakite i te au tu kite e te manakonako anga 
na roto i te ravenga akakite anga tuatua ma te kore rava e akakena ia. 

Atikara 20 



1 . E tikaanga to tetai uatu tangata kia rave i tetai uipaanga e te taokotaianga 
'au ma te kore e tamanamanata ia. 

2. Auraka tetai uatu tangata kia maro ia kia piri ki tetai taokotaianga. 

Atikara 21 

1 . E tikaanga to tetai uatu tangata kia piri ki roto i te kavamani o tona enua, 
na roto iaia uaorai me kore ra na roto i tona au mata tei iki tamanamanata 
kore ia. 

2. E tikaanga aiteite to tetai uatu tangata kia piri aia ki te angaanga na te 
katoatoa i roto i tona enua. 

3. Ko te anoano o te iti tangata te tango ia o te mana o te kavamani; ko teia 
anoano kia akaari ia na roto i te au ikianga tau i te au tuatau i akataka ia, e 
ko teia au ikianga kia rave ia i raro ake i te ikianga aiteite na te katoatoa, e 
te ka rave ia na roto i te ikianga muna me kore tetai uatu tu akatere anga 
ikianga tamanamanata kore ia mei tei reira. 

Atikara 22 

E tikaanga to tetai uatu tangata, i te mea e, e mema aia no tetai iti tangata, ki te 
paruru anga i tona oraanga e ki te akatupu anga, na roto i te tauta anga a tona 
Basileia e te Taokotaianga o te au Basileia e kia tau ki te au akanoonoo anga e 
te au puapinga o te reira Basileia, no te kimianga puapinga, noo anga ma te au 
peu oraanga tei anoano pakari ia no tona tu rangatira e te akatupu anga 
tamanamanata kore ia i tona tu tangata. 

Atikara 23 

1 . E tikaanga to tetai uatu tangata kia angaanga, e kia iki i tana angaanga, ki 
te au turanga tau e te meitaki no te angaanga e ki te paruruanga i te 
tuatau angaanga kore. 



2. E tikaanga to tetai uatu tangata kia tutaki akaaiteite ia no te angaanga 
aiteite, ma te kore rava tetai akaraanga papakitai. 

3. E tikaanga to tetai uatu tangata tei rave i tetai angaanga ki tetai tutaki 
anga tau e te meitaki el akapapu nona e no tona puna tetai oraanga tei 
tau ki te turanga ngateitei o te tangata, e kia akarava ia te reira, me 
anoano ia, na roto i tetai au ravenga ke no te paruruanga oraanga meitaki. 

4. E tikaanga to tetai uatu tangata kia akatupu e kia piri ki roto i tetai uatu 
putuputuanga no te paruru anga i tana kimikimi anga puapinga. 

Atikara 24 

E tikaanga to tetai uatu tangata ki tetai tuatau akangaroi anga e te tamataora 
anga, kapiti ia ki tetai au akakotinga anga tau o te ora angaanga e tetai au tuatau 
orote tutaki ia. 

Atikara 25 

1 . E tikaanga to tetai uatu tangata ki tetai turanga oraanga tau ma te meitaki 
nona e no tona puna, kapiti ia te kai, kakau, ngutuare e te paruruanga 
maki ma tetai au angaanga tau tei anoano ia no te oraanga meitaki; e te 
tikaanga ki tetai paruruanga i te tuatau angaanga kore, maki, paruparu 
kopapa, takaua, ruaine me kore ra tetai uatu tu ngere i vao ake i tona 
mana akaaere. 

2. E tikaanga to te au metua vaine utuutu tamariki e, to te au tamariki, ki tetai 
tiaki anga takake e te tauturu. Ko te tamariki katoatoa noatu e kua anau ia 
ki roto me kore ki vao ake i te noo anga akaipoipo o nga metua, kia 
oronga ia kia ratou tetai paruru anga aiteite. 

Atikara 26 

1 . E tikaanga to te katoatoa ki tetai apiianga. Kia tutaki kore ia te apii i te 
tuatau akamata anga e te akatumu anga. Kia ture ia te katoatoa ki te 



apiianga akamata anga. Kia rauka ngoie ua ki te katoatoa te apiianga 
kimi raverave oonu e te apiianga kimi kite oonu, e kia akatuera aiteite ia te 
apiianga teitei atu kia tau ki te tu marama. 

2. Kia akatano ia te apiianga ki te akatupu anga ki te openga o te tu tangata 
e ki te akamatutu anga i te akangateitei anga no te tikaanga tangata e te 
tu rangatira tumu. Kia akatupu te reira i te marama, te akakoromaki e te 
pirianga taeake i rotopu i te au Basileia, iti tangata me kore ra te au 
putuputuanga akamori, e kia akamaata atu i te au angaanga a te 
Taokotaianga o te Basileia no te akamou anga i te 'au. 

3. Tei te metua te tikaanga mua i te iki i te tu apiianga te ka oronga ia ki ta 
ratou tamariki. 

Atikara 27 

1 . E tikaanga to tetai uatu tangata kia piri tamanamanata kore ia ki roto i te 
au peu oraanga o tetai iti tangata, kia mataora i te au peu karape e kia piri 
ki te au kite marama ou e te au meitaki o te reira. 

2. E tikaanga to tetai uatu tangata ki te paruruanga a te au puapinga kopapa 
e te tau tei rauka mei roto i tetai uatu kite ou, tata anga tuatua me kore 
tetai peu tana uaorai i anga. 

Atikara 28 

E tikaanga to tetai uatu tangata kia noo ki roto i tetai tu oraanga iti tangata e te 
oraanga i rotopu i te au Basileia tei akatupu ki te openga, te au tu tikaanga e te tu 
rangatira i tata ia i roto i tela Akakiteanga. 

Atikara 29 

1 . E atinga ta tetai uatu ki te noo anga tangata tei roto anake ua i reira te 
rauka anga tamanamanata kore ia e te akatupu anga ki te openga o tona 
tu tangata. 



2. I te taangaanga anga ia i tona au tikaanga e te oraanga tamanamanata 
kore ia tei raro ake te tangata tatakitai i te au akakotinga anga ua i 
akataka ia e te ture no te akakoroanga okotai no te akapapu anga I te 
arikianga no te akangateiteianga i te au tikaanga e te oraanga 
tamanamanata kore ia e te rauka anga o te au umuumu anga tau no te 
oraanga meitaki e te oraanga 'au e te tu oraanga puapinga no te katoatoa 
i roto i te nooanga it! tangata I ta ratou uaorai aka'aereanga. 

3. Auraka rava kia riro te taangaanga anga I teia au tikaanga e te oraanga 
tamanamanata kore ia ei patoi anga i te au akakoroanga e te au turanga 
irinaki anga a te Taokotaianga o te au Basileia. 

Atikara 30 

Auraka rava tetai uriuri anga aiteanga no teia Akakiteanga kia aka anau mai no 
tetai uaatu Basileia, taokotaianga tangata me kore, tetai uaatu tangata, i tetai 
tikaanga kia rave i tetai ua atu angaanga me kore kia akatupu i tetai angaanga 
no te akakoroanga kia takore ia tetai uaatu o te au tikaanga tangata e te oraanga 
tamanamanata kore ia i akamou ia i roto i teia Akakiteanga nei. 



